Väike Loore sai täna 8kuuseks! Kingituseks sai ta kaheksanda hamba, lilli ja õunapuu külge kinnitatud kiige. Õhtul seoti lill pähe ja Ants tuli maasikatorti sööma.  Milline on 8kuune Loore?  Rahulik ja rõõmus nokitseja. Roomab ringi, vaatab oma mänguasju (ja peksab neid venna rõõmuks teineteise vastu - "Vaata! Loore on nagu naispiraat!"), naeratab ja räägib omas keeles. Läheb hea meelega nanadele külla ja laseb Väiksel Nanal end mööda aeda ringi tassida. On eluga rahul nii siis kui väljas on räige külm või kohutav kuumus.        7. juuli. umbes 30 kraadi.      27.jaanuar. siis oli ka umbes 30.